VIIENDA KOOSSEISU

OTSUS

Haapsalu,								26. september 2008 nr 230

Projekti „Tehniline abi Haapsalu
väikesadamatesse sissesõidutee
süvendamiseks“ kaasfinantseerimise
garanteerimine

Haapsalu Linnavalitsuse poolt on ette valmistatud rahastamise taotlus esitamiseks Ettevõtluse Arendamise Sihtasutuse „Väikesadamate arendamise programmile“. Projekt nimetusega „Tehniline abi Haapsalu väikesadamatesse sissesõidutee süvendamiseks“ kogumaksumuseks kujuneb korraldatud hankele 643 100 krooni.
Võttes aluseks Haapsalu linna arengukava 2007–2011 ning juhindudes kohaliku omavalitsuse korralduse seaduse § 6 lg 3 p 2, § 22 lg 1 p 8, Haapsalu põhimääruse § 12 lg 1 p 8 ning haldusmenetluse seadusest, Haapsalu Linnavolikogu otsustab:

1.	Lubada Haapsalu Linnavalitsusel garanteerida projekti „Tehniline abi Haapsalu väikesadamatesse sissesõidutee süvendamiseks“ raames teostatavate uuringute kaasfinantseerimine perioodil 2008-2009 summas mitte rohkem kui 322 000 krooni.

2.	Otsuse peale võib esitada kaebuse Tallinna Halduskohtule 30 päeva jooksul otsuse teatavakstegemisest.

Andreas Rahuvarm
Volikogu esimees

SELETUSKIRI
Eelnõule „Tehniline abi Haapsalu väikesadamatesse sissesõidutee süvendamiseks“ kaasfinantseerimise garanteerimine“

Haapsalu Linnavalitsuse poolt on ette valmistatud rahastamise taotlus.
Projekt „Tehniline abi Haapsalu väikesadamatesse sissesõidutee süvendamiseks“ on Haapsalu Linnavalitsuse poolt ellu kutsutud eesmärgiga arendada võrdselt välja kõik neli Tagalahe sadamat. Tänane olukord ei võimalda sadamatesse siseneda suurema süvisega alustel kui 1,5 meetrit. Põhjuseks on Tagalahe mudane ja madal põhi.

Käesoleva projekti elluviimine on otseseks eelduseks süvendustööde teostamisel ja laevatee asukoha määramisel. Enne uuringute teostamist ja süvendusprojekti valmimist ei ole võimalik alustada sadamatesse sissesõidutee süvendamist.

Käesoleva projekti eesmärgiks on süvendustööde võimaluste väljaselgitamine, sobivaima sissesõidukanali asukoha leidmine ning süvendamise ettevalmistamine (vee-erikasutusloa saamine)
Projektiga rahastatavad tegevused on järgmised:
1.	Projektijuhtimine/haldamine – halduskulud.
2.	Tagalahe hüdrograafilised mõõdistustööd arvestades sadamatesse sissesõitu.
3.	Ehitusgeoloogilised ja -geotehnilised uuringud.
4.	Keskkonnamõjude hindamine vee-erikasutusloa mahus.
5.	Sadamatesse sissesõidukanali ehitusprojekti koostamine (sh ka muda ladustamine).

Linnavalitsus teeb ettepaneku eelnõu otsusena vastu võtta.

Martin Schwindt
Aselinnapea
11.09.2008